open-index/open-wikipedia-markdown huggingface dataset:
Manuel Fernández Rúa

**Manuel Fernández Rúa**, nado cara a 1888 e finado en Arzúa o 23 de outubro de 1974, foi un político galego.

## Traxectoria 
Inmigrante retornado de Cuba. Militante de Falange. Logo do golpe de Estado do 18 de xullo de 1936 foi nomeado alcalde de Arzúa en 1937. Foi cesado polo gobernador civil en xullo de 1939. Volveu ser alcalde de Arzúa en 1944. Foi propietario da fábrica de gasosas La Ideal. Finou en Arzúa o 23 de outubro de 1974.

## Vida persoal 
Casou con Ramona Labandeira Sánchez, que finou en 1937, e foi pai de Manuel Fernández Labandeira.

## Notas 
## Véxase tamén 
### Bibliografía 
*
Ourense, Ourense, Ourense

**Ourense** é o único lugar da parroquia de Ourense, no concello ourensán de Ourense, na comarca de Ourense. Segundo o IGE, en 2023 tiña 97.539 habitantes (44.176 homes e 53.363 mulleres).

## Lugares e parroquias
### Lugares de Ourense
### Parroquias de Ourense
## Notas 
## Véxase tamén 
### Outros artigos 
* Lugares de Ourense
A Coruña, A Coruña, A Coruña

**A Coruña** é un lugar da parroquia da Coruña no concello coruñés da Coruña, na comarca da Coruña. É a capital do concello. 

Segundo o Instituto Galego de Estatística, en 2024 tiña 213.758 habitantes (98.101 homes e 115.657 mulleres).

## Lugares e parroquias 
### Lugares da Coruña 
### Parroquias da Coruña 
## Notas 
## Véxase tamén 
### Outros artigos 
* Lugares da Coruña
Roberto González-Monjas

**Roberto González-Monjas**, nado en Valladolid en 1988,  é un músico español. Violinista e director de orquestra, en 2022 deuse a coñecer que sería director da Orquestra Sinfónica de Galicia a partir do ano 2023.
## Traxectoria 
Roberto González-Monjas formouse na Universidade Mozarteum de Salzburgo con Igor Ozim e máis na Escola de Música e Teatro de Guildhall (Londres) canda a David Takeno. 

Entre 2005 e 2007 foi concertino na Orquestra Xove Sinfónica de Galicia, tarefa que logo continuou na Orquestra dell’Accademia Nazionale di Santa Cecilia (Roma), na Winterthur Musikkollegium, na de música barroca Les Musiciens du Louvre de Grenoble, ou na Bayerische Kammerphilharmonie, entre outras.  

Ademais, dirixiu a Mahler Chamber Orchestra, a Orquestra do Mozarteum de Salzburgo e a Filharmónica de Luxemburgo, ten acordos para facelo en próximas temporadas coa Orquestra da Radio Sueca, a Sinfónica de Baltimore, as Filharmónicas de Hong Kong e Oslo. En 2020 foi nomeado director principal da Orquestra do Musikkollegium, e, en 2021, primeiro director convidado da Orquestra Nacional de Bélxica, confirmándose como un dos novos directores con maior sona de España. En 2022, a alcaldesa da Coruña, Inés Rey, anunciou que González-Monjas dirixirá a Orquestra Sinfónica de Galicia en tres tempadas entre 2023 e 2026.  Na decisión destacou pola "*visión musical, carisma, así como a súa crecente proxección internacional*".

Como docente foi o profesor máis novo en incorporarse á Escola de Música e Teatro de Guildhall en 2013, e fundou Iberacademy (Academia Filharmónica Iberoamericana), un proxecto de educación musical en Colombia.É unha organización sen fins de lucro que ten como obxectivo crear un modelo eficiente e sustentable de educación musical en América Latina, centrándose en segmentos vulnerables da poboación e apoiando a novos músicos altamente talentosos.

Tamén colabora con outras institucións educativas como a Orquestra Sinfónica do Novo Mundo en Miami e a orquestra xuvenil do Festival de Verbier en Suíza. É profesor de violín na Escola de Música e Arte Dramática Guildhall de Londres.

## Notas 
## Véxase tamén 
### Outros artigos 
* Orquestra Sinfónica de Galicia
Tribunal Constitucional de Andorra

**O Tribunal Constitucional de Andorra** é o órgano xurisdicional encargado de interpretar a constitución e exercer o control de constitucionalidade do Principado de Andorra. Intégrase por catro maxistrados e a súa sede está en Andorra la Vella.  
## Competencias 
Naceu ao abeiro da aprobación da constitución andorrana de 1993. O título VIII da constitución e a Lei Cualificada do Tribunal Constitucional, aprobada nese mesmo ano polo Consello Xeral, supoñen os seus alicerces xurídicos. Segundo o artigo 98 da carta magna, o Tribunal Constitución é competente para:

* Determinar de inconstitucionalidade das leis, decretos ou do regulamento do Consello Xeral. 
* Facer os ditames previos sobre a constitucionalidade das leis e tratados internacionais.
* Amparar os dereitos dos cidadáns.
* Resolver os conflitos de competencia entre os copríncipes, o Consello Xeral, o goberno, o Consello Superior da Xustiza e os municipios (*comuns*, na denominación andorrana).

## Composición 
O Tribunal Constitucional de Andorra está conformado por catro maxistrados con mandatos de oitos anos, renovándose un cuarto dos seus membros con frecuencia bianual. Dous destes son nomeados polos copríncipes (cada un, cadanseu maxistrado) e outros dous polo Consello Xeral. É frecuente que as persoas designadas non teñan cidadanía do principado, aínda que a Lei Cualificada do Tribunal Constitucional confírelles o estatuto de nacionalidade durante o exercicio do cargo. A presidencia do tribunal é rotatoria e cada dous anos correspóndelle exercela a un dos maxistrados. Unha vez entra unha causa no tribunal, faise un sorteo para determinar a cal maxistrado lle corresponde facer un relatorio que deberá ser posteriormente presentado ante o plenario para facer a sentenza.

## Notas 
## Véxase tamén 
### Outros artigos 
* Tribunal Constitucional
Lista de especies de Penicillium

Esta é unha lista de especies de *Penicillium*, un xénero de fungos que comprende unhas 300 especies.

## Especies 
### A
* *Penicillium abidjanum*
* *Penicillium adametzii*
* *Penicillium aethiopicum* 
* *Penicillium allii*
* *Penicillium allii-sativi*
* *Penicillium alogum*
* *Penicillium austrosinicum* 
* *Penicillium boreae*
* *Penicillium canariense* 
* *Penicillium dierckxii*
* *Penicillium expansum*
* *Penicillium flavescens* 
* *Penicillium hennebertii*
* *Penicillium hoeksii*
* *Penicillium incoloratum*
* *Penicillium inusitatum*
* *Penicillium jensenii*    

### L
* *Penicillium lacus-sarmientei* 
* *Penicillium lehmanii* 
* *Penicillium mallochii*

### O
* *Penicillium ochotense*
* *Penicillium oblatum* 
* *Penicillium pachmariensis*
* *Penicillium rasile*
* *Penicillium salmoniflumin*
* *Penicillium samsonianum*
* *Penicillium tardochrysogenum*
* *Penicillium variratens*
* *Penicillium variabile* 

### W
* *Penicillium waksmanii* 
* *Penicillium wisconsinense* 
* *Penicillium wollemiicola* 
* *Penicillium wotroi*

### Y
* *Penicillium yarmokense*  

### Z
* *Penicillium zhuangii* 
* *Penicillium zonatum* 

## Notas 
## Véxase tamén 
### Bibliografía 
* 
* BOLDSYSTEMS
* 
* ICPA A commission of the International Union of Microbiological Societies
* gni Global Names Index beta  
* 
* 
*
César Rodríguez Carril

**César Rodríguez Carril** foi un avogado e político galego.

## Traxectoria 
Fillo dunha familia de propietarios de Arzúa. Avogado en Arzúa. Na ditadura de Primo de Rivera foi nomeado alcalde de Melide tomando posesión o 29 de marzo de 1924. Cesou no cargo en 1925. Foi presidente da Mancomunidade de Concellos de Melide, Santiso e Toques en 1927. Na República foi membro da Junta de Partido da Unión Regional de Derechas polo concello de Arzúa, e foi nomeado secretario da URD de Arzúa en febreiro de 1934. Logo do golpe de Estado do 18 de xullo de 1936 foi nomeado Subdelegado de Orde Pública de Arzúa en setembro; en outubro era primeiro tenente de alcalde, e foi alcalde en decembro. Volveu ser nomeado alcalde de Arzúa en febreiro de 1942, tomando posesión o 21 de febreiro. Renunciou ao cargo en novembro dese mesmo ano.

## Recoñecementos 
Unha rúa de Melide leva o seu nome.

## Notas 
## Véxase tamén 
### Bibliografía 
* 
*
Quilogramo por metro cúbico

O **quilogramo por metro cúbico** é a unidade de medida derivada do Sistema Internacional de Unidades para a 

densidade. Corresponde á masa de 1 kg que ocupa o espazo de 1 m³.

## Conversións 
1&nbsp;**kg/m3** equivale a:

: = 0,001 gramos por centímetro cúbico | g/cm 3 (exactamente)
: ≈ 0,06243 lb/ft3 (aproximadamente)
: ≈ 0,1335 oz/gal (aproximadamente)

1 g/cm3 = 1000&nbsp;kg/m3 = 1 000 000 g/m3 (exactamente)

1 lb/ft3 ≈ 16'02&nbsp;kg/m 3 (aproximadamente)

1 onza/gal ≈ 7'489&nbsp;kg/m 3 (aproximadamente)

## Relacións con outras unidades de medida 
O quilogramo baseouse orixinalmente na masa dun litro (10 -3&nbsp;m3) de auga, polo que a densidade da auga é duns 1000&nbsp;kg/m3 ou 1 g/cm3. En química, a unidade de densidade máis utilizada é o g/cm3.

## Notas 
## Véxase tamén 
### Ligazóns externas 
* Definición oficial do BIPM de quilogramo
* Definición oficial do BIPM de metro
Campionato Feminino de Xadrez da URSS

O **Campionato Feminino de Xadrez da URSS** foi disputado neste país desde 1927 até 1991.

Non se celebrou de maneira regular entre 1927 e 1937 e interrompeuse durante a segunda guerra mundial. En 1950 converteuse nunha competición anual.

## Lista de gañadoras 
:

;Gañadoras con máis títulos

* 5 títulos: Valentina Borisenko, Nona Gaprindashvili
* 4 títulos: Olga Rubtsova, Nana Ioseliani
* 3 títulos: Nana Alexandria, Elisaveta Bikova, Irina Levitina, Larissa Volpert, Kira Zvorikina
* 2 títulos: Anna Akhsharumova, Svetlana Matveeva, Maaja Ranniku, Olga Semenova Tian-Shanskaia

## Notas
Barclay James Harvest

**Barclay James Harvest** é unha banda inglesa de rock progresivo. O grupo foi fundado en Oldham en setembro do ano 1966 polo baixista e vocalista Les Holroyd, o guitarrista e vocalista John Lees, o batería e percusionista Mel Pritchard, e o teclista e vocalista Stuart "Woolly" Wolstenholme.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
GTR

**GTR** foi un supergrupo inglés fundado en 1985 polo antigo guitarrista de Yes e Asia Steve Howe e polo antigo guitarrista de Genesis Steve Hackett. Aínda que os líderes do grupo eran coñecidos como músicos de rock progresivo, GTR chamou a atención das emisoras de radio de rock orientado a álbums (AOR). A banda durou pouco máis dun ano e publicou un único álbum de estudio. Hackett posteriormente criticou o proxecto, aínda que non necesariamente aos outros músicos implicados nel.

O nome da banda procede dunha abreviación de "guitar" usada nos estudios de gravación para etiquetar as pistas de guitarra.

## Discografía 
### Álbums 
## Notas
Castelo de Tintagel

O **castelo de Tintagel** (en córnico: *Dintagel*, que significa "forte de constrición") é unha fortificación medieval situada na península da illa de Tintagel, preto da aldea de Tintagel, no norte de Cornualla, Gran Bretaña. 

## Historia 
O sitio arqueolóxico posiblemente estivo ocupado en época romano-británica, xa que na península se atoparon moitos artefactos daquel período, aínda que non se atoparon estruturas romanas no lugar. Posteriormente foi ocupada na Idade Media, cando probablemente serviu de residencia estacional para os reis de Dumnonia. No século XIII, un castelo foi construído no lugar por Ricardo de Cornualla, cando Cornualla xa estaba conquistada polo Reino de Inglaterra. Despois foi abandonado e hoxe está en ruínas.

As investigacións arqueolóxicas das ruínas comezaron no século XIX e acabou converténdose nun atractivo turístico. Na década de 1930, as escavacións revelaron evidencias de vivendas moito máis antigas do que se pensaba, que apuntan a conexións coa rexión mediterránea ao final do dominio romano.

O castelo de Tintagel converteuse nunha atracción turística desde mediados do século XIX. Propiedade de Carlos III, o sitio está actualmente xestionado por English Heritage.

## Mitoloxía 
O castelo foi asociado con lendas relacionadas co rei Artur, unha tradición iniciada no século XII por Geoffrey de Monmouth, que á súa vez o describiu como o lugar onde Arturo foi concibido no seu libro pseudohistórico *Historia Regum Britanniae*. Geoffrey di que, a través da feiticería de Merlín, o pai de Arturo, Uther Pendragon, disfrazouse de Gorlois, duque de Cornualla, e deitouse con Igraine, a nai de Artur.

## Notas 
## Véxase tamén 
### Ligazóns externas 
* Información para visitar o castelo de Tintagel: English Heritage
* Información para o profesorado: English Heritage
* Sobre Tintagel 
* Castelo de Tintagel e castelos encantados
* Tintagel Castle de Philip Davis 
* Fotografías e información de Strolling Guides
Orange

__ÍNDICE__
## Topónimos 
### África do Sur 
* Orange Free State - antigo estado e máis tarde provincia de Suráfrica
* Río Orange - río surafricano

### Australia 
* Orange, Nova Gales do Sur

### Estados Unidos 
* Orange, California
* Orange, Nova Jersey
* Orange City, Florida
* Port Orange
* Orange Cove
* Condado de Orange, California

### Francia 
* Orange, Vaucluse

## Historia 
* Casa de Orange-Nassau  —  familia real dos Países Baixos
* Estado Libre de Orange; estado histórico do século XIX que hoxe en día forma parte de Suráfrica.
* Orde de Orange, unha organización de fraternidade protestante, que actúa no Reino Unido e a República de Irlanda.

## Música 
*Orange Juice — banda escocesa de post-punk
* Orange Rhyming Dictionary — álbum da banda estadounidense de indie rock Jets to Brazil

## Outros 
* Orange S.A.  — compañía de telefonía móbil británica-francesa
* Alaranxado (heráldica) (ou *orange*)
* *Orange* (manga)  —  por Ichigo Takano
* *Orange* (filme) — película xaponesa
* Museo de l'Orangerie ou Orangerie — galería de arte impresionista e postimpresionista en París.
* *Orange Is the New Black —* serie de televisión de Netflix.

## Véxase tamén 
### Outros artigos 
* Oranjestad, Aruba 
* Oranjestad, Santo Eustaquio
Eurostar

**Eurostar** é un operador de trens de alta velocidade que une Dover con París (Gare du Nord), Lille e Bruxelas (Gare du Midi). O tren cruza a Canle da Mancha pasando polo Eurotúnel. En Inglaterra existe unha liña cos mesmos estándares, que foi concibida a través dun proxecto en dúas fases coñecido como Channel Tunnel Rail Link (CTRL), a súa explotación comezou na estación londiniense de St. Pancras en 2007.

Eurostar entrou en servizo en novembro de 1994 e desde entón estableceu unha cota de mercado dominante para as rutas que serve: o 68% nas rutas París-Londres e o 63% en Londres-Bruxelas en novembro de 2004. A compañía afirma que estes pasaxeiros representan o equivalente a 393.000 voos de curta distancia que producen dióxido de carbono.[esquerda|miniatura|265x265px| Eurostar e Thalys xuntos na Gare du Nord, [París.]]O tempo de viaxe actualmente entre Londres e París é de aproximadamente 2 horas e 15 minutos, e de Londres a Bruxelas o total estimado é de 2 horas. A finalización do CTRL tamén provocou un aumento do número de trens Eurostar que serven Londres. Ao rematar a fase 2, foi posible alternar até 8 trens por hora en cada sentido entre Londres e Europa continental, o horario non se viu afectado polas restricións de horas punta, grazas á separación das liñas CTRL do resto da rede británica por ferroviario, moito máis lento.
Algúns servizos de Eurostar operan desde Ashford International e tamén desde Calais - Fréthun e Lille, no norte de Francia, ademais das tres cidades terminais da liña. Os trens Eurostar serven a Euro-Disney desde París, Aviñón no verán e, na tempada de esquí, Bourg-Saint-Maurice, Aime-la-Plagne e Moutiers, nos Alpes franceses.
miniatura|301x301px|En ocre/dourado a liña de Eurostar
En 2007, todos os trens Eurostar comezaron a circular pola liña CTRL até o novo St. Pancras. A empresa intentou manter algúns servizos da terminal existente de Waterloo, pero non foi aceptada polos elevados custos que suporía. Algúns trens tamén serven para as estacións de Ebbsfleet preto de Dartford, no noroeste de Kent, e a estación de Stratford International, no leste de Londres.

Eurotunnel, a concesionaria de Eurotúnel, é unha entidade completamente separada de Eurostar.

## Organización 
Os servizos de Eurostar son xestionados unificados por Eurostar International Limited (EIL) (SNCF (55 %), Caisse de dépôt et placement du Québec (CDPQ) (30 %), Hermes Infrastructure (10 %) e SNCB (5 %).  

## Notas 
## Véxase tamén 
* TGV
### Ligazóns externas 
* 
* 
* 
*
Roger Mello

**Roger Mello**, nado o 20 de novembro de 1965 é un ilustrador brasileiro de libros infantís. Foi o primeiro artista de América Latina en gañar o premio Hans Christian Andersen.

## Honras e Premios 
* 2002 Espace-Enfants
* 2002 Prêmio Jabuti
* Premio Hans Christian Andersen 2014

## Publicacións 
* (con Daniel Hahn) *Charcoal Boys* (Elsewhere Editions, 2019)
* (con  Daniel Hahn) ''You can't be too careful!* (Elsewhere Editions, 2017)
* (con Cao Wenxuan, tr. Chloe Garcia Roberts) *Feather* (Archipelago Books, 2017)
* *Meninos do mangue'' (Companhia das Letrinhas, 2012)

## Notas 
## Véxase tamén 
### Ligazóns externas 
* Mello en WorldCat
Jiří Trnka

**Jiří Trnka** nado o 24 de febreiro de 1912, en Plzeň e finado o 30 de decembro de 1969 en Praga, foi un titiriteiro, ilustrador, animador e director de cine checo, coñecido polas súas obras cinematográficas.

## Traxectoria 
Jiří Trnka licenciouse na Escola Superior de Artes Aplicadas de Praga, en 1936 idealizou un teatro de monicreques, creado ao comezo da Segunda guerra mundial e no canto do teatro, deseñou escenarios e ilustrou libros para nenos durante toda a guerra.

Despois da guerra creou un departamento de animación nos estudos cinematográficos de Praga. Trnka era coñecida mundialmente por ser o mellor titiriteiro do método checo e gañou varios premios en festivais de cine. Foi chamado "The Walt Disney of the East".

En 1946, no Festival de Cannes, gañou un premio, un ano despois comeza a traballar no cine. As súas películas foron feitas para un público adulto. A principios de 1948, o goberno comunista checo comezou a subvencionar o seu traballo, aínda que o seu estilo e mensaxe permaneceron inalterados, ademais de películas, tamén debuxou debuxos animados, escribiu guións para a maioría das súas películas. En 1949 gañou o premio Hans Christian Andersen, o máximo galardón da literatura infantil. Morreu en 1969 por problemas cardíacos.

## Películas máis coñecidas 
* *The Czech Year* - 1947;
* *Song of the Prairie* - 1949;
* ''The Emperor's Nightingale* - 1949;
* *Old Czech Legends* - 1953;
* *A Midsummer Night's Dream* (*Sonhos de uma Noite de Verão*) - 1959;
* *The Cybernetic Grandma* - 1962;
* *The Archangel Gabriel and Mrs. Goose* - 1964;
* *The hand'' - 1965.

## Notas
Polipéptido activador da adenilato ciclase da pituitaria

O **polipéptido activador da adenilato ciclase da pituitaria** (**PACAP**, do inglés *pituitary adenylate cyclase-activating polypeptide*), tamén chamado polipéptido activador da adenilato ciclase 1, é unha pequena proteína que nos humanos está codificada no xene ***ADCYAP1*** do cromosoma 18. É similar ao péptido intestinal vasoactivo. Un dos seus efectos é estimular as células similares ás enterocromafíns. Únese ao receptor do péptido intestinal vasoactivo e ao receptor do polipéptido activador da adenilato ciclase da pitutitaria.

## Función 
O xene *ADCYAP1* codifica o polipéptido activador da adenilato ciclase 1. Coa mediación dos receptores do polipéptido activado pola adenilato ciclase 1, este polipéptido estimula a adenilato ciclase e en consecuencia incrementa o nivel de AMPc nas células diana. Este polipéptido non só é unha hormona hipofisiotrópica (é dicir, unha substancia que induce a actividade na hipófise), senón que tamén funciona como neurotransmisor e neuromodulador. Ademais, exerce un papel na regulación parácrina e autócrina de certos tipos de células. O xene ACYAP1 está composto por cinco exóns. Os exóns 1 e 2 codifican o 5' UTR e o péptido sinal, respectivamente; o exón 4 codifica un péptido relacionado co polipéptido activador da adenilato ciclase 1, e o exón 5 codifica o péptido maduro e o 3' UTR. Este xene codifica tres péptidos maduros diferentes, incluíndo dous isotipos: unha forma máis curta e outra máis longa. Este trastorno implica unha resposta psicolóxica inadaptativa a eventos traumáticos. Ressler et al. identificaron unha asociación dun SNP neste xene do PACAP, que implicaba este péptido e o seu receptor (PAC1), co trastorno de estrés postraumático.

### Dores de cabeza 
Ambas as isoformas do PACAP (o PACAP-38 e o PACAP-27) foron implicadas na patoxénese das migraña. Un grupo de investigación danés liderado polo Dr. Messoud Ashina atopou que a infusión intravenosa do PACAP-38 inducía ataques de migrañas no 58% das persoas con problemas de migrañas, O medicamento de Amgen AMG-301, que tiña como diana o receptor PAC1, fracasou ao non conseguir mostrar maior eficacia que o placebo en ensaios en fase II.

## Interaccións 
O PACAP presenta interaccións co receptor da secretina.

## Notas 
## Véxase tamén 
### Outros artigos 
* Adenilato ciclase
* Glándula pituitaria

### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* 
* péptidos receptores de PACAP
Concello de Malmö

**Malmö** é un concello sueco do condado de Escania. A súa capital é a cidade de Malmö, a terceira máis grande do país. O muncicipio é parte do *Stormalmö* (a área metropolitana de Malmö) e constitúe o seu propio distrito electoral nas eleccións parlamentarias en Suecia.

O concello pertence a unha das zonas con maior influencia cultural de Suecia. Durante moito tempo foi un dos concellos industriais máis importantes de Suecia. Porén, no presente os sectores máis grandes son o comercio, os servizos empresariais, e, sobre todo, o sector público.

Dende a formación do municipio en 1971 a poboación disminuíu, pero a tencencia cambiou a pincipios dos anos 2000 e o presente os habitantes continúan aumentando. En setembro de 2022 o municipio tiña unha poboación de 356 165 habitantes. O concello é un forte bastión para os socialdemócratas, que están no poder dende o ano 1994.

## Xeografía 
O concello está situado no suroeste do lanskap de Skåne, co Öresund ao oeste. O municipio de Malmö limita ao norte cos concellos de Burlöv e Staffanstorp, ao leste co de Svedala e ao sur co de Vellinge. O concello ten fronteira marítima ao norte cos municipios de Kävlinge e Lomma. No outro lado do Öresund limita cos concellos daneses de Dragør, Tårnby e Copenhague.

### Conservación natural 
No ano 2022 había tres reservas naturais no concello de Malmö: os prados húmidos de Bunkeflo, Foteviksområdet e a canteira de calcaria de Limhamn.

A primeira reserva natural do municipio, os prados húmidos de Bunkeflo, fundouse en 2006 e está administrada polo concello. Nela hai 300 especies distintas de plantas, algunhas delas bastante raras. A seguinte reserva, a da canteira de Limhamn, fundouse en 2010 e tamén está administrada polo municipio. Para acceder á zona, que alberga 2 000 especies diferentes, precísase guía.

Foteviksområdet fundouse en 2011 e tamén está clasificada como unha zona da Rede Natura 2000. A área é o lugar máis importante en Suecia para o moi raro pilro curlibico. Ademais atópanse dúas especies de anfibios moi raras, o sapo verde europeo e o sapo corredor. A tamén rara avelaíña *Photedes morrisii* pode atparse nas zonas con xuncos.

## Notas
Chen Dong

nado na provincia de Henan (República Popular da China) o 12 de decembro de 1978, é un astronauta chinés que formou parte das misións Shenzhou 11 e Shenzhou 14.

## Traxectoria 
Chen Dong é piloto do Forza Aérea do Exército de Liberación Popular e foi seleccionado como candidato a astronauta en maio de 2010. Participou nas misións Shenzhou 11 á estación Tiangong 2, de 33 días de duración xunto co astronauta Jing Haipeng, e Shenzhou 14 á Estación Espacial Chinesa. Pasou un total de 214 días no espazo.

## Notas 
## Véxase tamén 
### Outros artigos 
*Shenzhou 11
*Shenzhou 14
Mytishchi

**Mytishchi** (en ruso: **Мытищи**, pronúnciase [mɨtʲiɕɕi] ), é a quinta maior cidade (segundo o censo de 2002) do Óblast de Moscova, Rusia, situada ao nordeste da capital rusa, adxacente ao río Iauza e á estación de Yaroslavl.

A cidade é o centro administrativo do distrito de Mytishchinsky e tamén é o maior centro industrial (construción de máquinas e industria de armamento, en particular) e centro educativo da rexión.

## Historia e arquitectura 
### Canalización 
Mytishchi é famosa polo seu acueduto, construído no século XVIII por orde de Catalina II de Rusia. Foi o primeiro sistema de abastecemento de auga construído en Rusia e estaba destinado a abastecer ao Kremlin de auga potable. 

### Deporte 
O Mytishchi Arena é un pavillón deportivo inaugurado en 2006 onde xoga o equipo de hóckey sobre xeo Atlant Moscow Oblast, pertencente á KHL, sede do Campionato do Mundo de hóckey sobre xeo masculino de 2007 xunto co Khodynka Arena.

## Poboación 
159.900 (censo de 2002), 154.068 (censo de 1989), 125.000 (censo de 1973), 60.000 (censo de 1939).

## Cidades irmás 
* Chernigov, na Ucraína
* Nymburk, na República Checa
* Gabrovo, en Bulgaria
* Zhodino, Baránovichi, Barysaü e Smilovichi, en Belarús
* Panevėžys, en Lituania
* Płock, en Polonia

## Galería 

Ficheiro:Mytishchi railway station (02).jpg|Estación de Mytishchi
Ficheiro:Mytishchi Arena, Moscow Oblast (2).jpg|Estadio Mytishchi
Ficheiro:Mytishchi-mall "Krasny Kit".jpg|Centro comercial Mytishchi
Ficheiro:Mytischi vodoprovod.jpg|Monumento ao primeiro gasoduto instalado en Rusia

## Notas 
## Véxase tamén 
### Ligazóns externas 
* Portal oficial
* Mapa da cidade
Concello de Markaryd

**Markaryd** é un concello sueco no condado de Kronoberg. A súa capital é Markaryd. En setembro do ano 2022 o municipio tiña unha poboación de 10 207 habitantes.

O concello de Markaryd está situado no suroeste do landskap de Småland, e limita cos de Escania e Halland.

## Notas
Concello de Mariestad

**Mariestad** é un concello sueco no condado de Västra Götaland. A súa capital é Mariestad. En decembro do ano 2024 o muncicipio tiña unha poboación de 24 583 habitantes.

O concello de Mariestad está na beira oriental do lago Vänern e ten uns 140 quilómetros de costa. O amplo mar interior e o arquipélago coas súas 22 000 illas, illotes e cons dan ao municipio un carácter único.

A parte continental do municipio caracterízase por áreas chas, ricas en sedimentos e cultivadas ao longo do val do río Tidan e na localidade de Lugnås.

## Xeografía 
O concello está situado no nordés do landskap de Västergötland, na ribeira leste do lago Vänern co arquipélago de Torsö. O municipio de Mariestad limita ao nordés co de Gullspång, ao leste co de Töreboda, ao sur co de Skövde e ao oeste co concello de Götene. Ao noroeste ten límite marítimo co municipio de Säffle, no condado de Värmland.

## Notas
Mark

**Mark** é un concello sueco no condado de Västra Götaland. A súa capital é a localidade de Kinna, fusionada con Skene e Örby. No mes de setembro de 2022 o concello tiña unha poboación de 35 374 habitantes.

O concello está situado na parte suroeste do landskap de Västergötland e limita ao norte cos municipios de Härryda, Mölndal, Bollebygd e Borås, ao leste co de Svenljunga, ao sur cos concellos de Falkenberg e Varberg e ao oeste co de Kungsbacka. En dirección nordés-suroeste flúe o río Viskan.

## Notas
Concello de Mora

**Mora** é un concello sueco no condado de Dalarna. A súa capital é a localidade de Mora. No mes de decembro de 2024 vivían no municipio 20 540 persoas.

No concello de Mora a actividade económica caracterízase por unha gran tradición fabril e turística. O municipio ten unha longa historia de traballos co metal, a carpintería e a talla, con teares, mobles, *kyrkbåtar* (pequenas embarcacións de remos) e cabalos Dalarna como exemplos típicos da artesanía local. Produtos de Mora, como coitelos, billas e cabalos de Dalarna, son obxectos comúns nas casas suecas e representan a forte tradición emprendedora do concello. A actividade económica inclue tamén a empresas innovadoras, como Next Green, que fabrica estacións de carga para coches eléctricos. A vida natural e cultural do municipio atrae turistas e creou unha industria turística con moitas empresas do sector.

## Administración histórica 
A área do concello correspóndese coa das parroquias de Mora, Sollerön, Venjan e Våmhus. Nelas fundáronse concellos rurais co mesmo nome coa reforma municipal de 1862.

A localidade municipal de Morastrand estableceuse o 8 de outubro de 1893 e disolveuse en 1908 cando se formou o köping de Morastrand a través dunha excisión do municipio rural de Mora.

A reforma municipal de 1952 non afectou a ningunha división da zona.En 1959 o concello rural de Mora incorporouse ao köping que ao mesmo tempo pasou a chamarse Mora köping.

O concello de Mora fundouse coa reforma municipal de 1971 a partir do köping e dos municipios rurais de Sollerön, Våmhus e Venjan.

## Xeografía 
O concello atópase no centro de Dalarna e limita ao leste co municipio de Rättvik, ao sueste co de Leksand, ao sur co de Vansbro, ao oeste co de Malung-Sälen, ao noroeste co de Älvdalen e ao norte co concello de Härjedalen.

## Notas
Concello de Mellerud

**Mellerud** é un concello sueco no condado de Västra Götaland. A súa capital é Mellerud e en setembro de 2022 o municipio tiña unha poboación de 9 282 habitantes.

O concello está situado na ribeira oeste do lago Vänern, na parte oriental do landskap de Dalsland. Mellerud limita ao noroeste co municipio de Bengtsfors, ao norte co de Åmål, ao sur co de Vänersborg e ao oeste co de Färgelanda. No leste ten fronteira marítima co concello de Lidköping.

## Notas
Concello de Malå

**Malå** é un concello sueco no condado de Västerbotten. A súa capital é Malå. En setembro do ano 2022 o municipio tiña unha poboación de 3 029 habitantes, sendo o sexto con menos habitantes de Suecia.

O municipio está situado no sueste das terras forestais de Laponia, e unha parte do Skelleftefältet, unha área rica en minerais no norte do condado de Västerbotten, está dentro del. No pasado a economía local estaba dominada pola industria mineira, pero esa actividade cesou e no presente a economía está baseada na industria da madeira e na manufactura, así como no desenvolvemento de instrumentos xeofísicos e as actividades de prospección.

Dende a formación do concello en 1983 a tendencia de poboación vén sendo negativa.

## Notas
Universidade Técnica Estatal Bauman de Moscova

A **Universidade Técnica Estatal Bauman de Moscova** (en  , ás veces tamén coñecida coloquialmente como Escola Bauman ou Báumanka ou MVTU (en ruso: МВТУ), é unha universidade técnica pública situada en Moscova, Rusia. Esta universidade é a universidade técnica rusa máis antiga e a maior que ofrece estudos de grao (BS), posgrao (MS) e doutoramento (PhD) en varios campos da enxeñaría e das ciencias aplicadas.

## Alumnos ilustres 
* Sergei Koroliov enxeñeiro xefe do programa espacial soviético.
* Andréi Túpolev desenvolveu o primeiro avión supersónico de pasaxeiros do mundo 

## Notas 
## Véxase tamén 
### Ligazóns externas 
* Páxina web oficial 
* Páxina web oficial
Concello de Mjölby

**Mjölby** é un concello sueco no condado de Östergötland. A súa capital é Mjölby e en setembro do ano 2022 o municipio tiña unha poboación de 28 450 habitantes.

O concello atópase no centro do landskap de Östergötland. Limita ao oeste co municipio de Ödeshög, ao noroeste co de Vadstena, ao norte co de Motala, ao leste co de Linköping e ao sur co de Boxholm.

## Notas
Jesús García Vázquez

**Jesús García Vázquez**, nado en Arzúa, é un político galego.

## Traxectoria 
Nas primeiras eleccións democráticas encabezou a candidatura da Unión de Centro Democrático á alcaldía de Arzúa e foi elixido alcalde cos votos do seu partido. Nas eleccións municipais de 1983 encabezou unha candidatura independente e volveu ser elixido alcalde, agora con maioría absoluta. Nas municipais de 1987 encabezou a candidatura da Coalición Progresista Galega e volveu ser elixido alcalde. Renunciou ao cargo en xaneiro de 1989 por motivos profesionais. Foi substituído polo concelleiro cabeza de lista do PPdeG, Manuel Moscoso López.

## Notas 
## Véxase tamén 
### Outros artigos 
* Eleccións municipais en Arzúa
Catharina Svanborg

**Catharina Svanborg**, nada en 1949, é unha microbióloga sueca que é máis coñecida polos seus traballos sobre as proteínas do leite humano.

## Traxectoria 
Svanborg fixo o seu exame de matrícula na escola mixta superior de Gotemburgo. En 1978, defendeu o seu doutoramento en medicina na Universidade de Gotemburgo e é profesora de microbioloxía - inmunoloxía clínica - na Universidade de Lund e médica xefa no Hospital Universitario de Skåne, así como membro da Real Academia Sueca de Ciencias.

A investigación de Svanborg xirou arredor das proteínas do leite materno humano, sobre todo da alfa-lactoalbúmina e dunha forma especial dobrada desta chamada HAMLET.

En 2006–2008, foi inspectora na Göteborgs nation en Lund.

En 2006, compartiu co profesor Lars Björck o premio de medicina da Torsten och Ragnar Söderbergs stiftelses (fundación Torsten e Ragnar Söderberg).

En 2008, foi nomeada Profesora Visitante na Universidade de Tennessee en Memphis, así como no Imperial College de Londres.

## Notas 
## Véxase tamén 
### Ligazóns externas 
* Catharina Svanborg — Lund University (perfil persoal)
* Prof Catharina Svanborg | Recensión e vídeo entrevista
Andréi Túpolev

**Andréi Nikolayevich Túpolev** (en ruso: Андрей Николаевич Туполев), nado en Pustomázovo, Óblast de Tver, no 29 de outubro de 1888, en finado en Moscova, no 23 de decembro de 1972, foi un deseñador e construtor de avións ruso.

## Traxectoria 
### Carreira aeronáutica 
A partir de 1929, foi un deseñador preeminente, cando traballou no Instituto Central de Aerohidrodinámica de Moscova (TsAGI), onde máis dun centenar de avións, principalmente bombardeiros, (entre eles o Tupolev Tu-26 e o Tupolev Tu-2) e avións de liña como o Tupolev Tu-134, o Tupolev Tu-154 e o supersónico Tupolev Tu-144.

### Arresto 
Tupolev foi arrestado en 1937 xunto con outro famoso deseñador de avións, Vladimir Petliakov, acusado de crear un *partido fascista*. En 1939 foi trasladado a unha prisión de Bolxevo nas proximidades de Moscova, nun *sharashka* (campo especial), onde tamén foron presos varios dos seus colegas. Oficialmente foi condenado a dez anos, pero en 1944 foi posto en liberdade grazas aos "servizos prestados". No cárcere proporcionáronlle o necesario para "prestar servizos á Patria en perigo", principalmente servizos de enxeñería mecánica e aeronáutica.

### Rehabilitación 
A súa plena rehabilitación non chegou até unha década despois da morte de Stalin. Recibiu entre outras condecoracións e honras a Orde de Georgi Dimitrov, Orde Suvórov, Premio Lenin e Heroe do Traballo Socialista.

### Familia 
O seu fillo Alekséi Túpolev tamén foi un famoso deseñador de avións de liña, participando en proxectos como o Tupolev Tu-144.  Andrei morreu en Moscova de morte natural ao lado do seu neto Steffanov Tupolev, fillo do seu fillo Aleksei. Os seus restos repousan no cemiterio de Novodevichy. Steffanov Tupolev é actualmente piloto de probas e deseñador do Tu-334 e Tu-414, así como do avión de carga Tupolev Tu-330.

## Notas 
* *As datas dobres indican en primeiro lugar a data segundo o calendario xuliano vixente até a Revolución de Outubro (1917) e en segundo lugar a data segundo o calendario gregoriano, empregado nos países occidentais dende os séculos XVI ou XVIII.*

## Véxase tamén 
* Tupolev 
* Tupolev SB
* Tupolev Tu-4
* Tupolev Tu-16
* Tupolev Tu-22M 
* Tupolev Tu-70
* Tupolev Tu-75
* Tupolev Tu-104
* Tupolev Tu-124
* Tupolev Tu-134
* Tupolev Tu-154
* Sergei Koroliov
* Desestalinización

### Ligazóns externas
Jesús García Conde

**Jesús García Conde**, finado en Arzúa na década de 1930, foi un comerciante e político galego.

## Traxectoria 
Comerciante de Arzúa. Concelleiro de Arzúa, foi nomeado alcalde de Arzúa por Real Orden en 1909. Volveu ser nomeado alcalde de Arzúa por Real Orde en abril de 1910. Na ditadura de Primo de Rivera foi concelleiro de Arzúa. Na República militou no Partido Radical e foi elixido alcalde de Arzúa o 31 de maio de 1931. Na asemblea provincial do Partido Radical de outubro de 1931 foi elixido subconselleiro. Permaneceu como alcalde ata o ano seguinte, abandonándoo por motivos de saúde.

## Notas 
## Véxase tamén 
### Bibliografía 
*
Concello de Motala

**Motala** é un concello sueco no condado de Östergötland. A súa capital é a localidade de Motala. En setembro de 2022 o municipio tiña unha poboación de 43 746 habitantes.

O concello atópase na ribeira leste do lago Vättern no noroeste do landskap de Östergötland. En dirección leste-oeste esténdense o río Motala e a canle Göta través do lago Boren. Limita ao norte cos municipios de Askersund e Hallsberg, ao oeste cos de Finspång e Linköping, ao sur co de Mjölby e ao suroeste co de Vadstena. No oeste o concello tamén ten unha fronteira marítima co municipio de Karlsborg.

## Notas
Antonio Suárez Casal

**Antonio Suárez Casal** foi un político galego.

## Traxectoria 
Concelleiro de Arzúa, foi nomeado alcalde de Arzúa por Real Orden en xullo de 1913. Volveu ser alcalde de Arzúa de 1916 a 1917
e entre 1917 e 1920. Na República foi elixido concelleiro e nomeado segundo tenente de alcalde de Arzúa o 31 de maio de 1931.

## Notas 
## Véxase tamén 
### Bibliografía 
*
Concello de Mullsjö

**Mullsjö** é un concello sueco no condado de Jönköping. A súa capital é Mullsjö e en setembro do ano 2022 o municipio tiña unha poboación de 7 539 habitantes.

O concello, que é o máis pequeno do condado en superficie, está situado no leste do landskap de Västergötland. Mullsjö limita ao oeste co municipio de Habo, ao sur co de Jönköping, ao oeste cos de Ulricehamn e Falköping, e ao norte co de Tidaholm.

## Notas
Dodge (automoción)

**Dodge** é un fabricante estadounidense de automóbiles, SUV e camións. Teñen a súa sede en Auburn Hills, Míchigan. É propiedade de Stellantis.

## Historia 
[esquerda|miniatura|Coche dos irmáns Dodge, de [1917.]]
Dodge foi creado polos irmáns Horace e John Dodge en 1900. Dodge foi vendido a Chrysler en 1928. A mediados do século XX Dodge produciu automóbiles en diversos estados, entre eles España ou Brasil. Nese país latinoamericano foi inaugurado un museo sobre os modelos producidos alí.

En 2010, Dodge anunciou que escindiría a división Ram, converténdoa na súa propia marca.

### Versión de Barreiros do Dodge Dart 
miniatura|Vista frontal dun *Dodge 3700 GT.*|esquerda
Desde 1965 a 1977 unhas versións do *Dodge Dart* foron fabricadas na fábrica Barreiros de Villaverde. Un total de 17&nbsp;589 unidades foron fabricados en España.

En 1969 os irmáns Barreiros cederon o control da fábrica a Chrysler debido ás malas vendas, pero a compañía americana deixou un gran número de partes non utilizadas dos Dart acumulándonse na fábrica.

O *Dodge Dart GL* era un modelo básico, e o *Dodge Dart GT* era a versión "deportiva", unha versión posterior foi o *Dodge 3700 GT*, o "3700" do nome é un número de referencia aos 3,7 litros de desprazamento.

Todos os Dart tiveron o maior motor de gasolina xamais montado nunha produción masiva de coches en España nesa época, o Chrysler Slant 6 225 in³.

Unha versión Diésel do *Dart*, chamada *Barreiros Diésel* fabricouse tamén nese tempo, este modelo era moi básico, con luces traseiras parecidas ás da primeira xeración do Simca 1000.

A produción dos *Dart* españois finalizou en 1977. Peugeot comprou a fábrica de Villaverde, así como as operacións europeas de Chrysler en España, Francia e o Reino Unido.

A partir de 1970 moitos Dodge Dart que servían como coches oficiais foron vendidos, aínda que quedaron uns poucos en servizo. O atentado a Luis Carrero Blanco do 20 de decembro de 1973 foi realizado mentres viaxaba no seu *Dodge Dart 3700 GT.*

## Notas 
## Véxase tamén 
### Outros artigos 
* Dodge Viper
* Stellantis
* Eduardo Barreiros
### Ligazóns externas 
* Sitio web de Dodge
Manuel Carril Carril

**Manuel Carril Carril**, nado en Arzúa cara a 1876, foi un canteiro e político galego.

## Traxectoria 
Veciño de Vilantime. Na ditadura de Primo de Rivera foi nomeado alcalde de Arzúa, tomando posesión o 3 de outubro de 1923. Permaneceu no cargo ata o ano seguinte. Na República foi elixido concelleiro de Arzúa o 31 de maio de 1931. Integrouse en Izquierda Republicana. Co golpe de Estado do 18 de xullo de 1936 abríronlle expediente de responsabilidades políticas.

## Notas 
## Véxase tamén 
### Bibliografía 
*
Jesús Vilas Lamas

**Jesús Vilas Lamas** foi un comerciante e político galego.

## Traxectoria 
Estivo emigrado na Arxentina. Confeiteiro en Arzúa. Concelleiro de Arzúa, foi elixido alcalde de Arzúa en 1920. Cesou no cargo ao ano seguinte. Na República foi elixido concelleiro de Arzúa e nomeado primeiro tenente alcalde o 31 de maio de 1931. Logo do cesamento do alcalde Jesús García Conde, foi elixido alcalde de Arzúa a principios de 1932. Permaneceu no cargo até decembro de 1932. Continuou como concelleiro até o golpe de Estado do 18 de xullo de 1936. Militou en Izquierda Republicana.

## Vida persoal 
Casou con Sofía Rodríguez Lamas e foi pai de Dolores, María e Concepción Vilas Rodríguez.
## Notas 
## Véxase tamén 
### Bibliografía 
* 

*
Linha da Beira Baixa

A ***Linha da Beira Baixa***, orixinalmente chamada ***Caminho de Ferro da Beira Baixa***, é unha liña de ferrocarril que une as estacións de Entroncamento e Guarda no centro de Portugal. O primeiro tramo, de Abrantes a Covilhã, foi inaugurado o 6 de setembro de 1891. A liña a Guarda foi aberta o 11 de maio de 1893. Daquela só o tramo de Abrantes a Guarda estaba considerado como parte da Linha da Beira Baixa, mentres que o tramo de Entroncamento a Abrantes pertencía á *Linha do Leste*. 

O servizo de pasaxeiros no tramo Guarda-Covilhã reabriuse o 2 de maio de 2021 despois de que caera en desuso en 2009.

## Notas 
## Véxase tamén 
### Ligazóns externas 
* 
* Linha da Beira Baixa
Preferente Galicia 2022/23

dereita|miniatura|SDC Órdenes - Victoria CF.

A tempada **2022–23** da Preferente Galicia foi a 83ª edición deste campionato. Empezou o 11 de setembro de 2022 e finalizou o 11 de xuño de 2023.

## Equipos e estadios 
### Preferente Norte 
### Preferente Sur 
## Véxase tamén 
* Primeira División 2022–23
* Segunda División 2022–23
* Primeira División RFEF 2022–23
* Segunda División RFEF 2022–23
* Terceira División RFEF 2022–23
* Primeira Galicia 2022–23

### Ligazóns externas 
*Páxina da Federación Galega de Fútbol
José Fuentes Colmeiro

**José Fuentes Colmeiro**, nado en 1925 e finado en Arzúa o 2 de xaneiro de 2013, foi un político galego.

## Traxectoria 
Creou a primeira fábrica de queixo en Arzúa en 1947. Foi membro fundador e primeiro presidente da segunda etapa da Cooperativa Perpetuo Socorro de Arzúa. Dono dunha cafetaría-cine en Arzúa. No franquismo foi concelleiro de Arzúa, sendo primeiro tenente de alcalde en 1965. Foi nomeado alcalde de Arzúa en 1968. Permaneceu no cargo ata as primeiras eleccións democráticas. Finou en Arzúa o 2 de xaneiro de 2013.

## Vida persoal 
Casou con Josefina Barreiro Míguez e foi pai de Amalia Fuentes Barreiro

## Notas
Federico Nogueira Pimentel

**Federico Nogueira Pimentel**, nado no Concello de Vilaoudriz en 1879 e finado en Arzúa o 16 de xullo de 1965, foi un comerciante e político galego.

## Traxectoria 
A súa familia emigrou a Cuba e el mesmo estivo na illa con dezaseis anos. Instalouse en Arzúa e foi dono dun comercio de tecidos na vila. Na ditadura de Primo de Rivera foi depositario recadador municipal dende 1924 até 1925. Foi nomeado alcalde de Arzúa polo gobernador civil a finais de febreiro de 1924, tomando posesión o 24 de febreiro. Cesou no cargo de alcalde o 29 de marzo dese mesmo ano, continuando como concelleiro. Na República foi elixido concelleiro de Arzúa tomando posesión o 31 de maio de 1931. Integrouse en Izquierda Republicana. Logo do triunfo da Fronte Popular nas eleccións de febreiro de 1936, foi nomeado concelleiro de Arzúa e elixido primeiro tenente de alcalde.

Co golpe de Estado do 18 de xullo de 1936 estivo agochado, foi detido o 17 de xaneiro de 1937 e xulgado en Santiago de Compostela por rebelión con Alfonso Núñez López o 31 de marzo. Foi absolto. Mentres estivo detido embargáronlle o seu comercio de tecidos. Abríronlle expediente de responsabilidades políticas en 1938. Finou en Arzúa o 16 de xullo de 1965 aos 88 anos.

## Vida persoal 
Casou en Pantiñobre con Carmen Pazo Iglesias en 1903, e foi pai de Carmen, Federico, Fernando, Mercedes, Manuel, Dolores e José Nogueira Pazo.

## Notas 
## Véxase tamén 
### Bibliografía 
* 
*
Raúl Juliá

**Raúl Rafael Juliá y Arcelay** coñecido como **Raúl Juliá** , ás veces escrito en inglés sen acentos gráficos, nado o 9 de marzo de 1940 e finado o 24 de outubro de 1994, foi un actor de cine, televisión, teatro, voz e radio portorriqueño. 

## Traxectoria 
### Primeiros anos 
Juliá naceu o 9 de marzo de 1940 en San Juan, Porto Rico e criouse na cidade de Nova York. Estudou na Universidade de Fordham e no Colegio San Ignacio de Loyola.

### Carreira 
Coñecido polo seu papel de Gómez Addams en *The Addams Family* e en *Addams* *Family Values*. O seu derradeiro papel foi interpretando ao activista Chico Mendes, nun filme xunto á actriz Sônia Braga. Gañou un Globo de Ouro e un Screen Actors Guild Award en 1994 e un Emmy Award póstumo en 1995. Foi nomeado un dos mellores actores que nunca estiveron nomeados a un Oscar. En recoñecemento ao seu amplo impacto a favor dos dereitos humanos, a National Endowment for the Hispanic Arts ofrece anualmente o Premio Raúl Juliá á Excelencia recibido entre outros pola actriz Sandra Bullock.

### Traballo humanitario 
[miniatura|Juliá en xuño de [1984|esquerda]]
Durante a súa vida, Juliá continuou coa labor solidaria realizada polos seus pais durante a súa infancia, dedicándose a actividades sociais e educativas. As súas contribucións foron recoñecidas cunha invitación para unirse ao New York Council for the Humanities. Gran parte do traballo benéfico de Juliá centrouse na mocidade en risco, a comunidade latinoamericana e as artes, patrocinou programas de escritura de guións nos institutos e apoiou a actores novos. Para promover outros artistas latinoamericanos, Juliá prestou activamente o seu apoio á Organización Hispana de Actores Latinos (HOLA, polas siglas en inglés) e cofundou Visiones Luminosas. Juliá colaborou con cineastas independentes de Porto Rico actuando nas súas producións gratuitamente ou recibindo un salario reducido. Juliá tamén promoveu a aceptación e cooperación interracial como membro de Racial Harmony e serviu como presidente da Joseph Papp Celebrity Coalition for Racial Harmony.

Como parte do seu traballo para The Hunger Project, Juliá fixo doazóns mensuais a un banco de alimentos. Tamén promoveu o programa en televisión e radio, exerceu de narrador de vídeos bilingües sobre o Proxecto e participou en múltiples galas benéficas en nome da organización. En 1994, o goberno do Salvador recoñeceuno polo seu activismo polos Dereitos humanos. Durante a súa visita ao país, visitou a tumba de Romero, describindo posteriormente a súa experiencia nunha peza publicada en *Freedom Review*.

### Vida persoal 
Juliá estivo casado con Magda Vasallo desde 1965 até que se divorciaron en 1969. Despois estivo casado con Merel Poloway desde 1976 ata a súa morte en 1994.

### Pasamento 
Juliá morreu o 24 de outubro de 1994 dun cancro de estómago e dun ictus en Manhasset, Nova York, aos 54 anos.

## Notas 

## Véxase tamén 
### Bibliografía
*  
### Ligazóns externas 
* Raúl Juliá - Fundación Nacional para la Cultura Popular (*prpop.org ; en castelán*)
* Raúl Juliá - EnciclopediaPR  (*en castelán*)
* Premio por la Excelencia Raúl Juliá 2010   (*laprensani.com ; en castelán*)
Concello de Munkedal

**Munkedal** é un concello sueco no condado de Västra Götaland. A súa capital é Munkedal. No mes de decembro de 2024 o municipio tiña unha poboación de 10 580 habitantes.

## Xeografía 
O concello está situado na parte central do *landskap* de Bohuslän, cunha pequena parte, o distrito de Valbo-Ryrs, en Dalsland. En dirección norte-sur flúe o río Örekilsälven que desemboca no Saltkällefjorden, un afluente interior do Gullmarsfjorden. Dos municipios de Bohuslän que teñen unha costa cara ao Skagerrak, o municipio de Munkedal é o que ten a costa máis curta.

O concello limita ao oeste cos municipios de Lysekil, Sotenäs e Tanum, ao norte co de Dals-Ed, ao leste co de Färgelanda, e ao sur co de Uddevalla, todos eles no condado de Västra Götaland.

## Notas